JY LEES NOU Bekendes en sterre met hoë IK's
Nuweland se helde
Kate Beckinsale. FOTO: Getty Images / John Searer.
“Mense wat spog met hul IK's, is losers,” sê die wetenskaplike Stephen Hawking, maar dit is tog interessant om te sien hoeveel van ons gunsteling-celebs ’n hoë IK het.
IK-toetse is nie altyd akkuraat nie en baie mense op hierdie lys se IK is gebaseer op gerugte. Net om te vergelyk: 95% van die bevolking se IK is tussen 70 – 130 punte. “Normaal” is 90 - 109 en meer as 140 word as geniaal bestempel.
Akteurs en regisseurs
Rowan Atkinson (Mr. Bean): 178
Francis Ford Coppola: 177, invloedryke regisseur van onder meer The Godfather, en Apocalypse Now.
Marilyn Monroe: 168
Quentin Tarantino: 160
Sharon Stone: 154. Sharon is ’n Mensa-lid en het as 15-jarige universiteit toe gegaan.
Kate Beckinsale: 152
David Duchovny: 147
Steve Martin: 142
Geena Davis: 140
Robin Williams: 140
Sharon Stone in 1992. FOTO: Getty Images
Kunstenaars en musikante
Andy Warhol: 86
Dexter Holland van The Offspring: 170
Alicia Keys: 154
Jim Morrison van The Doors: 147
Britney Spears: 104
Kesha in 2017. FOTO: Getty Images
Presidente en politici
Bill Clinton: 137
Hillary Clinton: 140
Franklin D. Roosevelt: 147
George H.W. Bush: 98
George W. Bush: 125
Harry Truman: 132
Donald Trump: onbekend, moontlik tussen 120 – 156 as ons die internet moet glo
President George Bush. FOTO: Getty Images / Brooks Kraft
Muhammad Ali: 78
Aaron Rodgers: 130
Tom Brady: 126
OJ Simpson: 89
Tony Hawk: 144 (foto)
Tony Hawk in 2016. FOTO: Getty Images / George Pimentel
Slimste van die slimmes
Wêreldwyd word dié mense as die slimstes gesien:
Paul Allen, medestigter van Microsoft: 160
Stephen Hawking, wetenskaplike: 160. Stephen het eers leer lees toe hy 8 jaar oud was en moes ’n addisionele mondelinge eksamen doen om sy finale eksamen by Oxford- universiteit te slaag.
Albert Einstein, wetenskaplike: 160
Robert Byrne, skaakmeester: 170
Judit Polgár, skaakmeester: 170. Judit het as 15-jarige vir Bobby Fischer geklop om die jongste Grandmaster nog te word. Sy is ’n Internasionale Meester en haar twee susters is Grandmasters. Judit se pa het hulle by die huis laat skoolgaan met skaak as hoofvak. Die foto hieronder van die Polgár-gesin is in 1992 geneem.
Albert Einstein in 1930. FOTO: Getty Images
Sir Andrew Wiles, wiskundige: 170
Jacob Barnett, fisikus: 170 (geverifieer). Jacob, nou 18, het eers op 3-jarige ouderdom begin praat, maar toe kon hy dadelik die alfabet vorentoe en agteruit opsê. As 3-jarige het hy ook by die planetarium ’n vraag oor planete se gravitasie korrek beantwoord – tot die verbasing van die gehoor en sy ouers.
Binyamin Netanyahu, eerste minister van Israel: 180
Bobby Fischer, skaakmeester: 180
John H. Sununu, meganiese ingenieur en polikus wat George Bush Sr. se personeelhoof in die Withuis was: 180.
James Woods, akteur, vervaardiger en regisseur: 180. Hy is al 2 keer benoem vir ’n Oscar, vir Ghosts of Mississippi (1997) en Salvador (1987).
Marilyn vos Savant, skrywer: 186 (geverifieer).
Benjamin Netanyahu in 2016. FOTO: Getty Images
Garri Kasparof, skaakmeester: 190
Philip Emeagwali, uitvinder en wetenskaplike: 190. Hy word die Bill Gates van Afrika genoem.
Christopher Michael Langan, intellektueel, navorser én konstruksiewerker en cowboy: 195 (geverifieer). Christoper het op 6 maande begin praat en het homself leer lees toe hy 3 jaar oud was.
Kim Ung-Yong, siviele ingenieur: 210 (geverifieer). Yong kon op 6 maande praat en was ’n gasstudent by Hanyang Universiteit se fisika-departement toe hy 3 jaar oud was.
Christopher Hirata, astrofisikus: 225 (geverifieer)
Terence Tao, wiskundige: 230 (geverifieer)
William James Sidis, wiskundige en skrywer: 275. William het by Harvard begin studeer toe hy 11 jaar oud was en kon 40 tale praat.
Bronne: Business Insider, IQ Test, The Richest, Hollywood.com
#nomakeup: Bekendes sonder grimering